8. ΝΟΜΟΣ υπ’ αριθ. 872 της 28/30 Οκτ. 1943 (ΦΕΚ Α΄ 368) Περί τροποποιήσεως του Νόμ. 540/1943. Εκυρώθη δια της υπ’ αριθ. 318/1946 (ΦΕΚ Α΄ 181) Πράξ. Υπ. Συμβουλίου. Άρθρ.1.-(Αντικαθίσταται η παρ. 3 άρθρ. 21 του Ν.Δ. 696/41, ως τούτο αντικατεστάθη υπό του άρθρ. 11 Νόμ. 540/1943). Άρθρ.2.-Η αληθής έννοια της παρ. 1 του άρθρ. 44 του Ν.Δ. 696/1941 «περί οργανισμού της Παντείου Ανωτάτης Σχολής Πολιτικών Επιστημών» είναι ότι το πτυχίον της Παντείου Σχολής θεωρείται ισότιμον προς το πτυχίον των Πολιτικών Επιστημών της Νομικής Σχολής και προς το πτυχίον της Ανωτάτης Σχολής Εμπορικών και Οικονομικών Επιστημών, εφ’ όσον πρόκειται περί διορισμού εις δημοσίαν υπηρεσίαν, ή εις υπηρεσίαν Νομικού προσώπου δημοσίου δικαίου και δια την προαγωγήν εν αυταίς πλην του διπλωματικού κλάδου του Υπουργείου Εξωτερικών. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 